《高楼曲》
宋代·赵崇嶓

高楼漠漠东风尘，花须落溪生绿云。
艳歌美酒消好春，千金难解青娥颦。
燕莺语言凤凰意，画空不成天似水。
潮红晕脸浓蛾低，门前采蘩春正迟。

作者简介：赵崇嶓字汉宗，号白云，南丰人。生于庆元四年（1198），商王元份八世孙。嘉定十六年（1223）进士。授石城令，改淳安。尝上疏极论储嗣未定及中人专横。官至大宗正丞。卒于宝祐四年（1256）以前。有《白云稿》。《宋史·宗室世系表》：商王元份九世孙汝悉长子。诗词兼有。